google/wiki40b huggingface dataset:
अल्फ्रेड थायर मेहैन

रणनीतिक विचारों की उत्पत्ति और सीमा

मेहैन के विचारों को डच गणराज्य, इंग्लैंड, फ्रांस और स्पेन के बीच 17 वीं शताब्दी के संघर्षों और फ्रांस और ग्रेट ब्रिटेन के बीच उन्नीसवीं शताब्दी के नौसैनिक युद्धों द्वारा आकार दिया गया था । ब्रिटिश नौसेना की श्रेष्ठता ने अंततः फ्रांस को हराया, लगातार आक्रमण और एक प्रभावी नाकेबंदी को रोका। महान ने जोर देकर कहा कि नौसेना संचालन मुख्य रूप से निर्णायक लड़ाई और अवरोधक द्वारा जीता जाना था।  
उनके मुताबिक़ ब्रिटेन का महाशक्ति बनने के पीछे सबसे बड़ा कारण उसकी समुद्री शक्ति (नौसेना) थी। मेहैन ने कूटनीति और भूमि-आधारित हथियारों की उपेक्षा की। इसके अलावा, समुद्री शक्ति के सिद्धांत भूमि-आधारित साम्राज्यों के उदय की व्याख्या नहीं करते हैं, जैसे कि बिस्मार्क का जर्मनी या रूसी साम्राज्य।

प्रभाव

मेहैन के सिद्धांतों की व्यापक स्वीकृति में समयबद्धता की काफ़ी बड़ी भूमिका थी। उनकी जोरदार शैली, और स्पष्ट सिद्धांत ने अफ्रीका और एशिया में नव साम्राज्यवाद के समर्थकों ने उनके सिद्धांतों को व्यापक रूप से स्वीकार किया। उन्हें अमेरिका के साथ-साथ ब्रिटेन, फ़्रान्स, जर्मनी और जापान में भी ख्याति प्राप्त हुई।

मृत्यु और स्मृति

1 दिसंबर, 1914 को वाशिंगटन, डीसी में हार्ट फेल होने से मेहैन की मृत्यु हो गई। उनका स्मरण करते हुए संयुक्त राज्य नौसेना अकादमी में मेहैन हॉल का नाम उनके ऊपर रखा गया है।
प्रधानमन्त्री

प्रधानमंत्री एक ऐसा राजनेता होता है जो कि सरकार की कार्यकारिणी शाखा का संचालन करता है। सामान्यतः, प्रधानमंत्री अपने देश की संसद का सदस्य भी होता है।
भारत में प्रधानमन्त्री या अन्य कोई मन्त्री छः माह तक बिना संसद सदस्य रहते हुए भी पद पर बने रह सकते हैं लेकिन उन्हे छः महीने के अन्दर संसद के किसी भी सदन का सदस्य बनना पडेगा। अगर प्रधानमन्त्री या मन्त्री इस अवधि में संसद के सदस्य बनने में विफल रहते हैं तो उन्हे त्यागपत्र देना पडेगा। लेकिन इसका यह अर्थ कदापि नहीं कि हर बार छ: माह के लिए आप सदन के सदस्य न रहते हुए भी मन्त्री पद पर आसीन रहे। इस सम्बन्ध में उच्चतम न्यालय का निर्णय अत्यन्त महत्वपूर्ण है। भारत के वर्तमान प्रधानमंत्री वर्ष २०१४ में निर्वाचित श्री नरेन्द्र मोदी हैं जो भारतीय जनता पार्टी के सदस्य तथा वाराणसी से सांसद हैं।
किम डे-जुंग

जीवन

किम डे-जुंग का जन्म ६ जनवरी १९२४ को दक्षिण कोरिया के दक्षिण-पश्चिमी तट के एक द्वीप पर एक छोटे से गांव में हुआ था। हालांकि उनकी आधिकारिक जन्म तिथि ३ दिसंबर १९२५ है। उन्होंने १९४३ में कमर्सियल हाई स्कूल से स्नातक किया। जब सिंमन रीही प्रशासन (१९४८-१९६०) की तेजी से तानाशाही बढने लगी, तब उन्होंने राजनीति में प्रवेश करने का फैसला किया। दो असफल प्रयासों के बाद १९६१ में वह द्वि-चुनाव में नेशनल असेंबली के लिए चुने गए। १९७१ में वो न्यू डेमोक्रेटिक पार्टी के राष्ट्रपति पद के उम्मीदवार चुने गए, जो शक्तिशाली राष्ट्रपति पार्क चुंग ही के खिलाफ खडे थे। बाधावादी रणनीति और सत्तारूढ़ पार्टी के अवैध चुनाव प्रक्रियाओं के बावजूद, उन्होंने ४६ प्रतिशत मतों पर कब्जा किया।
१९७१ के राष्ट्रपति चुनाव के तुरंत बाद विधानसभा चुनाव अभियान के दौरान किम पर उनके राजनीतिक दुश्मनों द्वारा हमला हुआ। ये पांच प्रयासों में से पहला हमला था। एक भारी ट्रक उनकी कार में घुसा, और गंभीरता से उन्हे और उनके दो सहयोगियों को घायल कर दिया। किम जीवनभर इस पैर की चोट से ग्रस्त रहे। किम ने इन संयुक्त राज्य अमेरिका और जापान में पार्क के शासन के खिलाफ अभियान चलाया। अगस्त १९७३ में, कोरियाई सेंट्रल इंटेलिजेंस एजेंसी के एजेंटों ने टोक्यो के होटल से किम का अपहरण कर लिया। यह साजिश उनको "समाप्त" करने की थी, लेकिन अमेरिका और जापान के तेज और मजबूत प्रतिक्रियाओं के कारण एक हफ्ते बाद सियोल में उनकी रिहाई हो गई। पर परिणामस्वरूप उन्हें तत्काल घर की गिरफ्तारी मे रखा गया था। १ मार्च १९७६ को, "लोकतांत्रिकता के लिए स्वतंत्रता दिवस घोषणा" जारी करने में अदम्य विपक्षी नेता और अन्य लोकतंत्र सेनानियों में किम शामिल हुए थे। इसके बाद, उन्हे जेल में पांच साल की सजा सुनाई गई। वह जेल में बने रहे जब तक कि अधिकारियों ने उन्हें रिहा नहीं किया और १९७८ में उन्हे घर की गिरफ्त में रखा गया।
दिसंबर १९९७ में, वह राष्ट्रपति पद के लिए चुने गए थे, ४० प्रतिशत मतों को जीतने के बाद। जब वह कोरिया गणराज्य के आठवें राष्ट्रपति के रूप में चुने गए, तो वह कोरिया के आधुनिक इतिहास में सत्ता का पहला परिवर्तन था। राष्ट्रपति किम ने खुद को आर्थिक सुधार के कार्य के लिए समर्पित किया और देश को दिवालिएपन के कगार से वापस खींचने में कामयाब रहे। कोरियाई लोगों के लिए राष्ट्रपति किम के दर्शन ने उन्हें उत्तर कोरिया की ओर बढ़ने की नीति का पालन करने के लिए प्रेरित किया।
गोगावा गाँव, खरगोन, मध्य प्रदेश

गोगावा मध्य प्रदेश के खरगोन जिले (पूर्व में पश्चिम निमार) का एक गाँव है।

जनसांख्यिकी

वर्ष 2011 के जनगणना आंकड़ों के अनुसार गोगावा की कुल जनसंख्या 1268 थी जिसमें 637 पुरुष और  631 महिलायें शामिल थीं। गाँव में कुल परिवारों की संख्या 264 थी। 
0-6 वर्ष आयु वर्ग की कुल जनसंख्या 160 जो गाँव की कुल जनसंख्या का 12.62 % थी।  औसत लिंगानुपात  991 था जो मध्य प्रदेश के औसत लिंगानुपात  931 से अधिक पाया गया।  साक्षरता दर 74.28 % थी और यह भी मध्य प्रदेश के औसत  69.32 % से अधिक थी।
हस्ताक्षर जालसाजी

हस्ताक्षर जालसाजी एक गंभीर अपराध है। किसी व्यक्ति द्वारा किसी भी दस्तावेज पर अन्य व्यक्ति के जाली हस्ताक्षर करना, हस्ताक्षर जालसाजी कहलाती है। कई हस्ताक्षर जालसाज तो इतने अनुभवी होते है कि उनका अपराध साबित करना मुश्किल हो जाता है किन्तु फिर भी हमारे न्यायालिक अनुभवी उनकी जालसाजी साबित करने में सक्षम होते हैं।
नेल्लौर

इतिहास

यह प्राचीन नगर तीसरी शताब्‍दी में अशोक साम्राज्‍य का हिस्‍सा था। चौथी से छठीं शताब्‍दी तक पल्‍लवों ने यहां पर शासन किया। पर्यटन के क्षेत्र में यहां विकास की बहुत संभावनाएं हैं। मंदिर, किले और स्‍मारक, नेलापट्टु पक्षी अभ्‍यारण्‍य और पुलिकट झीले यहां के प्रमुख आकर्षण्‍ा हैं।

रंगनाथ मंदिर

पन्‍नार नदी के किनारे यह सबसे प्रसिद्ध मंदिर है। मंदिर का गलीपुरम 29 मीटर ऊंचा है और इसमें स्‍वर्ण कलश रखे हुए हैं। मंदिर का सबसे खूबसूरत कमरा अद्दामंटपम है जहां शीशों को विशेष प्रकार के कोणों में लगाया गया है। कक्ष के बीच में भगवान का सिंहासन है। जब इस सिंहासन पर मूर्ति रखी जाती है तो उसके प्रतिबिंद चारों ओर दिखाई पड़ते हैं। यह अद्भुत दृ‍श्‍य देखने हजारों श्रद्धालु यहां आते हैं। पिछले 600 सालों से यहां वार्षिक रथ यात्रा का आयोजन किया जाता रहा है।

नेल्‍लापट्टु अभ्‍यारण्‍य

नेल्‍लापट्टु पक्षी अभ्‍यारण्‍य पुलिकट पक्षी अभ्‍यारण्‍य से 20 किलोमीटर दूर नेल्‍लापट्टु गांव में स्थित है। 404 वर्ग किलोमीटर में फैला यह अभ्‍यारण्‍य दक्षिण पूर्व एशिया में पेलिकन पक्षी का सबसे बड़ा प्राकृतिक निवास स्‍थान है। पूर्वी तट पर स्थित नेल्‍लपट्टु अभ्‍यारण्‍य में प्रवासी पक्षी भी बड़ी संख्‍या में आते हैं। यहां सिर्फ पक्षी ही नहीं पाए जाते बल्कि अनेक प्रकार के जन्‍तु जैसे भेडि़ए, सांप, छिपकली आदि भी मिलते हैं।

उदयगिरी किला

उदयगिरी किले का निर्माण विजयनगर के राजाओं ने 14वीं शताब्‍दी में करवाया था। संजीव पहाड़ी की चोटी पर बना यह किला नैल्‍लोर से 96 किलोमीटर दूर हे। ग्‍यारह किलों के अलावा यहां पल्‍लवों और चोल वंश द्वारा बनाए गए मंदिर भी हैं। सात मील के क्षेत्र में फैला यह किला अपने सुंदर वास्‍तुशिल्‍प के लिए प्रसिद्ध है।

पुलिकट झील

पुलिकट को भारत में खारे पानी की दूसरी सबसे बड़ी झील माना जाता है। बंगाल की खाड़ी के तट से साथ स्थित इस झील में पक्षियों को प्रजनन और भोजन की उपयुक्‍त दशाएं उपलब्‍ध होती हैं इसलिए यह बड़ी संख्‍या में प्रवासी जलीय पक्षियों को अपनी ओर आकर्षित करती है।

सोमसिला

नैल्‍लोर से 80 किलोमीटर दूर सोमसिला अपने सोमेश्‍वर मंदिर और सोमसिला बांध के लिए मशहूर है। इस मंदिर का निर्माण श्री कृष्‍ण देवार्या के शासनकाल में हुआ था। पन्‍नार नदी पर बना सोमसिला बांध नेल्‍लार जिले का सबसे बड़ा बांध है। स्‍थानीय निवासियों के बीच यह स्‍थान पिकनिक स्‍पॉट के रूप में प्रसिद्ध है।

रहमतबाद

नैल्‍लोर के समीप स्थित रहमतबाद प्रसिद्ध आध्‍यात्मिक व्‍यक्तियों के मकबरों के लिए जाना जाता है जैसे नयाब-ए-रसूल और उनकी बेगम मा हबीबा। जून-जुलाई के महीनों में यहां त्‍योहार का सा माहौल होता है। उस दौरान हजारों लोग यहां आते हैं।

जोनावाडा

नेल्‍लोर से 15 किलोमीटर दूर स्थित जोनावाडा एक प्रसिद्ध तीर्थस्‍थान है। विश्‍व में कामाक्षी देवी के दो मंदिर हैं जिनमें से एक यहां है। 1150 में निर्मित इस मंदिर परिसर में श्री मल्लिकार्जुन स्‍वामी और देवी कामाक्षी अम्‍मा का मंदिर है। हर साल यहां दस दिन का महोत्‍सव पूरी श्रद्धा और उल्‍लास के साथ मनाया जाता है।

कृष्‍णा मंदिर

यह विशाल मंदिर नेल्‍लोर की वेदायपलम रोड पर स्थित है। मंदिर के गर्भगृह में भगवान कृष्‍ण के साथ-साथ भगवान गणेश और दत्‍तात्रेय की प्रतिमाएं भी स्‍थापित की गई हैं। मंदिर परिसर में कर्या सिद्धि हनुमान और आस्‍था लक्ष्‍मी के मंदिर भी हैं।
न्यायिक सरोविज्ञान

न्यायालयिक सरोविज्ञान (न्यायालयिक सरोवरविज्ञान / फॉरेंसिक लिम्नोलॉजी) फॉरेंसिक बॉटनी का उप-क्षेत्र है जिसमें हम किसी भी अपराध स्थल पर, सैंपल में और अपराध के शिकार व्यक्ति के शरीर मे भी, डायटोम की जांच करते हैं। डायटोम पानी में पाए जाते हैं और जगह को देख के ही भिन्न-भिन्न प्रकार के डायटोम की कॉलोनी मिलती है जिससे हम अपराध स्थल का आसानी से पता लगा सकते हैं। डायटोम विविध प्रकार के सूक्षम शैवाल हैं जो की सिलिका सेल की दीवार से बने होते हैं। डायटोम की बहुत सी विशेषताए होती हैं जैसे कि रंग, आकार आदि। डायटोम की लगभग ८००० जातियाँ हैं।

डायटोम के लाभ

हर डायटोम की जाति की पहचान उनमें पाए जाने वाले विविध प्रकार के सिलिका से की जाती है, जो कि वातावरण के हिसाब से बदलती रहती है। जब यह सूक्ष्म शैवाल मरते हैं तो इनका फ्रुस्तुले (सिलिका सेल वाल) पानी तलछट बना देता है। इस फ्रुस्तुले की मदद के कारण हमे डायटोम की प्रजाति का पता लगता है जिससे अपराध स्थल का भी पता चल जाता है।

डायटोम परीक्षण

किसी भी व्यक्ति की मृत्यु पानी में डूबने से हुई है या नहीं, इसका पता डायटोम के परीक्षण से चलता है। डायटोम पर जो सिलिका की परत होती है वह अम्ल से अप्रभावित होती है और हर प्रकार के पानी में आसानी से मिल जाती है। जब कोई जीवित व्यक्ति पानी में डूबता है तो साँस लेने के साथ पानी फेफड़ो में चला जाता है और उसके साथ-साथ पानी में पाए जाने वाले डायटोम भी उस व्यक्ति के फेफड़ों में चले जाते हैं। रक्त के प्रवाह के साथ यह डायटोम शरीर के विभिन्न अंगो में पहुँच जाते हैं। अगर किसी भी व्यक्ति के शरीर के विभिन्न अंगों में डायटोम पाए जाते हैं तो हम कह सकते हैं कि पानी में डूबने से पहले व्यक्ति जीवित था। जबकि मृत्यु के बाद अगर किसी भी व्यक्ति को पानी में फेंका जाता है तब डायटोम की उपस्थिति केवल जाँघ और पैरों की हड्डियों में सबसे अधिक होती है। डायटोम के इन परीक्षणों की मदद से हम यह पता लगा सकते हैं कि व्यक्ति की मृत्यु पानी में डूबने से हुई है या फिर मृत शरीर को पानी में डुबोया गया था। डायटोम के परीक्षण से मृत्यु के समय का भी पता लगाया जा सकता है। जैसे अगर डायटोम परीक्षण के बाद डायटोम की कॉलोनी की जातियाँ २० से कम हैं तो कह सकते हैं कि मृत्यु को कम से कम ७-१२ दिन हुए हैं। अगर डायटोम की जातियाँ ५० से ज्यादा हैं तो उस स्थिति में व्यक्ति की मृत्यु को लगभग १ सप्ताह हो गया माना जाता है।
प्रदीप कुमार सिन्हा

प्रदीप कुमार सिन्हा (जन्म १८ जुलाई १९५५) उत्तर प्रदेश कैडर के १९७७ बैच के भारतीय प्रशासनिक सेवा (आईएएस) अधिकारी हैं, जो भारत के ३१वें कैबिनेट सचिव हैं। इस नियुक्ति से पहले उन्होंने भारत के विद्युत सचिव के रूप में कार्य किया, और उससे पहले भारत के नौवहन सचिव थे।
डेहरी आन सोन

विवरण

यहाँ यातायात की भरमार और सरकारी कार्यालयों की बहुलता है। व्यापारिक और औद्योगिक क्षेत्र होने से यह नगर सा जान पड़ता है। यहाँ सोन नदी पर बाँध बाँधकर नहरें निकाली गई हैं। नहरों के कारण स्थान की रमणीयता बढ़ गई है। जहाँ से नहर निकाली है उसके पास ही 'अपलैंड पार्क' नामक एक सुंदर उद्यान लगा है। यहाँ वर्ष में दो उल्लेखनीय मेले लगते हैं - एक माघ संक्रांति के अवसर पर, दूसरा कार्तिक में छठ के अवसर पर। छठवाला मेला कुछ घंटों के लिए ही लगता है पर 15-20 मीलों से स्त्री-पुरुष, बच्चे बूढ़े, रंग बिरंगी पोशाक पहनकर हजारों की संख्या में एकत्र होते हैं। डिहरी-ऑन-सोन स्वास्थ्यकर स्थान है, यहाँ जलवायु परिवर्तन और प्राकृतिक दृश्यों की छटा देखने के लिए हजारों व्यक्ति प्रतिवर्ष, विशेषत: अक्टूबर से मार्च के बीच, आते हैं।
डिहरी-ऑन-सोन की प्रसिद्धि उत्तर में बसे डालमियानगर के कारण बढ़ गयी है। डालमियानगर में चीनी, कागज, सीमेंट, वनस्पति घी, दाहक सोडा आदि के निर्माण के कारखाने हैं, जिनमें हजारों व्यक्ति काम करते हैं। इनकी सुविधा के लिए अनेक वासस्थान, क्वार्टर, अस्पताल, स्कूल, खेल के मैदान आदि बने हैं। यहाँ से लगभग 12 मील पश्चिम में सासाराम नामक स्थान है, जहाँ शेर शाह सूरी का मकबरा स्थित है। इसके 30 मील दक्षिण में सोन नदी के बहाव पर पहाड़ी पर स्थित रोहतास गढ़ का प्राचीन और मजबूत किला है। ऐसा कहा जाता है कि राजा सत्य हरिश्चंद्र के पुत्र रोहिताश्व ने इसे बनवाया था। यह बहुत दिनों तक हिन्दू राजाओं के अधिकार में रहा किंतु 16वीं सदी में मुसलमानों के अधिकार में चला गया और अनेक वर्षों तक उनके अधीन रहा।
बेसाइड कोम्प्रेहेंसिव स्कूल

इतिहास

बेसाइड कोम्प्रेहेंसिव स्कूल वर्ष 1972 में स्थापित किया गया था ठीक उसी वर्ष जब जिब्राल्टर में व्यापक विद्यालय प्रणाली लागू की गई थी। चार पृथक विद्यालयों को आपस में मिला कर बेसाइड विद्यालय बनाया गया था जिसका उद्देश्य बारह से अठारह वर्ष की उम्र वाले बच्चों को शिक्षा प्रदान करना है। वे चार मूल विद्यालय थे: सेंट जेगोस सेकेंडरी मॉडर्न, आर लेडी ऑफ़ लूर्डेस सेकेंडरी मॉडर्न, जिब्राल्टर एण्ड डॉकयार्ड टेक्निकल स्कूल और जिब्राल्टर ग्रामर स्कूल। हालांकि वर्ष 1974 तक इन विद्यालयों के बच्चे एक इमारत में नहीं बैठते थे। 1974 से इन चारों स्कूलों के विद्यार्थियों ने बेसाइड की वर्तमान इमारत में एक साथ शिक्षा प्राप्त करना आरम्भ किया।
फरवरी 2002 में विद्यालय में एक नए खंड का निर्माण हुआ। इस नए खंड में एक हॉल, तीन विशाल कक्षाएँ, आदि शामिल हैं।

पाठ्यक्रम

बेसाइड विद्यालय का पाठ्यचर्या यूनाईटेड किंगडम की शिक्षा प्रणाली पर आधारित है। जिब्राल्टर का राष्ट्रीय पाठ्यचर्या इंग्लैंड और वेल्स में लागू शिक्षा प्रणाली से मेल खाता है। विद्यालय के सभी शिक्षकों ने ब्रिटिश विश्विद्यालयों और कॉलेजों से अपनी उच्च-शिक्षा प्राप्त की है। विद्यालय का पाठ्यक्रम विद्यार्थियों के "आध्यात्मिक, नैतिक, सांस्कृतिक, मानसिक और शारीरिक विकास" की वृद्धि के लिए गठित है। यहाँ अंग्रेज़ी के अलावा विभिन्न यूरोपीय भाषाओं का ज्ञान भी दिया जाता है जैसे इतालवी, स्पेनिश और फ्रेंच।
ऋणात्मक संख्या

गणित में, ऋणात्मक संख्या एक वास्तविक संख्या होती है जो शून्य से कम होती है।
इंदुमती काथरीसन

अंतरराष्ट्रीय

2014 से काठिएर्सन ने भारतीय महिला फुटबॉल टीम का प्रतिनिधित्व किया है।  वह 2016 दक्षिण एशियाई खेलों में स्वर्ण पदक जीतने वाली भारतीय टीम का हिस्सा थी। वह 2016 एसएएफएफ महिला चैंपियनशिप के लिए टीम में भी चुनी गयी थी।
कौमारी

देवी कौमारी भगवान कार्तिकेय की आत्मशक्ति हैं। उनका दूसरा नाम कार्तिकी है। यह देवी मोर पर बैठती है। अपने चार हाथों में वह परशु, भाला, धनुष और रजत मुद्रा रखती हैं। कौमारी के रूप में आदिशक्ति भगवान कार्तिकेय के हृदय में निवास करती हैं। उनकी ही प्रेरणा से भगवान कार्तिकेय बुरी शक्तियों से लड़कर ब्रह्मांड की रक्षा करते हैं।
माधवी (अभिनेत्री)

माधवी हिन्दी फिल्मों की एक प्रसिद्ध अभिनेत्री हैं।
रुमेटी हृद्रोग

वॉल्व क्षतिग्रस्त होना

हृदय का एक क्षतिग्रस्त वाल्व या तो पूरी तरह बंद नहीं होता या पूरी तरह नहीं खुलता है। पहली स्थिति को चिकित्सकीय भाषा में इनसफिसिएंसी और दूसरी स्थिति को स्टेनोसिस कहते हैं। पूरी तरह बंद नहीं होनेवाले हृदय के वाल्व में खून, हृदय के उसी कक्ष में वापस चला जाता है, जहां से उसे पंप किया जाता है। इसे रीगर्गिटेशन या लीकेज कहते हैं। हृदय की अगली धड़कन के साथ यह खून वाल्व से पार होकर सामान्यरूप से बहनेवाले खून में मिल जाता है। हृदय से गुजरनेवाली खून की यह अतिरिक्त मात्रा हृदय की मांसपेशियों पर अतिरिक्त बोझ डालती है। जब हृदय का वाल्व पूरी तरह नहीं खुलता है, तब हृदय को खून की सामान्य से अधिक मात्रा पंप करनी पड़ती है, ताकि संकरे रास्ते में पर्याप्त खून शरीर में जाये। सामान्यतौर पर इसका कोई लक्षण तब तक दिखाई नहीं देता, जब तक कि रास्ता अत्यंत संकरा न हो जाये।

पहचान और उपचार

छाती के एक्स रे और इसीजी (एलेक्ट्रोकार्डियोग्राम) दो ऐसी सामान्य जांच हैं, जिनसे पता चलता है कि हृदय प्रभावित हुआ है या नहीं। चिकित्सक इसका उपचार मरीज के सामान्य स्वास्थ्य, चिकित्सकीय इतिहास और बीमारी की गंभीरता के आधार पर तय करते हैं। चूंकि रुमेटिक बुखार हृदय रोग का कारण है, इसलिए इसका सर्वोत्तम उपचार रुमेटिक बुखार के बार-बार होने से रोकना है।

रोकथाम

रुमेटिक हृदय रोग को रोकने का सर्वश्रेष्ठ उपाय रुमेटिक बुखार को रोकना है। गले के संक्रमण के तत्काल और समुचित उपचार से इस रोग को रोका जा सकता है। यदि रुमेटिक बुखार हो, तो लगातार एंटीबायोटिक उपचार से इसके दोबारा आक्रमण को रोका जा सकता है।
तमीम इक़बाल

तमीम इक़बाल खान (जन्म २० मार्च १९८९) एक बांग्लादेशी अंतरराष्ट्रीय क्रिकेट खिलाड़ी हैं। तमीम ने २००७ में अपने एक दिवसीय अंतर्राष्ट्रीय (वनडे) क्रिकेट में डेब्यू किया और अगले वर्ष अपना पहला टेस्ट मैच खेला। उन्होंने दिसंबर २०१० से सितंबर २०११ के बीच राष्ट्रीय टीम के उप-कप्तान का पदभार संभाला। तमीम ने खेल के तीनों प्रारूपों में शतक बनाए हैं और १०,००० अंतरराष्ट्रीय रन बनाने वाले पहले बांग्लादेशी भी हैं। जनवरी २०१८ में शेर-ए-बांग्ला राष्ट्रीय क्रिकेट स्टेडियम, ढाका में जिम्बाब्वे के खिलाफ, वह बांग्लादेश के लिए वनडे क्रिकेट में ६,००० रन बनाने वाले पहले बल्लेबाज बने और किसी एक स्टेडियम पर सबसे ज्यादा रन बनाने का रिकॉर्ड भी अपने नाम किया। इससे पहले यह रिकॉर्ड श्रीलंका के सनथ जयसूर्या के नाम था जिन्होंने आर प्रेमदासा स्टेडियम में सबसे अधिक २,५१४ रन बनाये थे।
२०११ में उन्हें विज्डन क्रिकेटर्स अल्मनाक के क्रिकेटर्स ऑफ द ईयर और विजडन टेस्ट प्लेयर ऑफ द ईयर के रूप में नामित किया गया था, जो सिर्फ दूसरे बांग्लादेशी खिलाड़ी है। वह चटगांव डिवीजन क्रिकेट टीम के लिए प्रथम श्रेणी क्रिकेट खेलते हैं। मोहम्मद इकबाल सीमित ओवरों में बांग्लादेश के लिए सबसे अधिक व्यक्तिगत रन बनाने वाले खिलाड़ी हैं और खेल के तीनों प्रारूपो में शतक बनाने वाले केवल एकमात्र बांग्लादेशी क्रिकेटर हैं।
वह वर्तमान में अंतर्राष्ट्रीय क्रिकेट, में बांग्लादेश के लिए सबसे अधिक रन बनाने वाले खिलाड़ी हैं, जिसमें टेस्ट क्रिकेट, एक दिवसीय अंतर्राष्ट्रीय और ट्वेन्टी-२० अंतरराष्ट्रीय शामिल हैं। वह टेस्ट क्रिकेट में ३,००० और एकदिवसीय मैचों में ५,००० रन बनाने वाले दूसरे बांग्लादेशी क्रिकेटर हैं और टी-२० अंतरराष्ट्रीय मैचों में १,००० रन बनाने वाले पहले बांग्लादेशी क्रिकेटर हैं। उन्होंने बांग्लादेश क्रिकेट की तरफ से सबसे ज्यादा शतक भी लगाए हैं। २०१९ क्रिकेट विश्व कप के दौरान बांग्लादेश के लिए अपना २००वां वनडे मैच में खेला।

अंतरराष्ट्रीय करियर

तमीम इकबाल ने अपने टेस्ट करियर का पहला मुकाबला ४ जनवरी २००८ में न्यूजीलैंड के खिलाफ खेला था। वहीं अगर वनडे करियर की बात करें तो ९ फरवरी २००८ में जिम्बाब्वे के खिलाफ पदार्पण किया और अपने टी-२० अंतरराष्ट्रीय करियर की शुरुआत केन्या के खिलाफ १ सितंबर २००७ में की।
गोलार्ध

गोलार्ध पृथ्वी के मानचित्र के वे दो हिस्से हैं जो भूमध्य रेखा द्वारा उत्तरी और दक्षिणी गोलार्धों में बराबर विभाजित किए जाते हैं।
२६३६ ईसा पूर्व

२६३६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६३६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
१०२४ ईसा पूर्व

१०२४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०२४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
योसफ़ताल चिकित्सा केन्द्र

योसफ़ताल चिकित्सा केन्द्र (हिब्रू: הַמֶּרְכָּז הָרְפוּאִי יוֹסֵפְטַל) इज़राइल के ईलात नगर में स्थित एक अस्पताल है। इस अस्पताल की स्थापना 1968 में की गई थी और यह इज़राइल का सबसे दक्षिणी अस्पताल है और दक्षिणी नेगैव रेगिस्तान में सेवाएँ उपलब्ध कराने वाला एकमात्र अस्पताल भी है। इसका नाम जियोरा योसफ़ताल के नाम पर है। 65 बिस्तरों के साथ यह इज़राइल का सबसे छोटा आम अस्पताल है। वित्तीय परेशानियों के कारण इस अस्पताल को बन्द कर देने के प्रस्ताव आने लगे थे लेकिन स्थानीय निवासियों और सरकारी अधिकारियों के विरोध के कारण इस अस्पताल को चालू रहने दिया गया क्योंकि उन लोगों का तर्क था कि तीन किलोमीटर तक के व्यास क्षेत्र के भीतर कोई भी अस्पताल ना होना बहुत घातक हो सकता है।
इस अस्पताल का संचालन क्लैलिट स्वास्थ्य सुधार संगठन द्वारा किया जाता है। गोताखोरी से सम्बन्धित दुर्घटनाओं के उपचार के लिए यहाँ एक पूर्णतः सुसज्जित रिकम्प्रैशन चैम्बर है। छुट्टियाँ मनाने आए लोगों और स्थानीय निवासियों के लिए इस अस्पताल में गुर्दा डायलिसिस की सुविधा भी उपल्बध है।
जिलाध्यक्ष

जिलाध्यक्ष किसी जिले के अध्यक्ष को कहते हैं। इसे जिलाधिकारी भी कहा जाता है।
पी लक्ष्मी

श्री पी लक्ष्मी को भारत सरकार की पंद्रहवीं लोकसभा के मंत्रीमंडल में कपड़ा राज्यमंत्री में मंत्री बनाया गया है।
२०२० ईसा पूर्व

२०२० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०२० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लक्ष्मीशंकर मिश्र

डॉ लक्ष्मीशंकर मिश्र 'निशंक' (21 अक्टूबर 1918 - ३० दिसम्बर २०११) हिन्दी के साहित्यकार थे। वे 'साहित्य भूषण' के साथ ही हिन्दी संस्थान का 'भारत भारती' जैसे सर्वोच्च सम्मानों से सम्मानित थे।

जीवन परिचय

श्री लक्ष्मीशंकर मिश्र का जन्म उत्तर प्रदेश के हरदोई जनपद के भगवंतनगर में हुआ था। लखनऊ विश्वविद्यालय से स्नातक करने के बाद उन्होंने आगरा विश्वविद्यालय से स्नातकोत्तर की डिग्री ली। हिन्दी में सवैया साहित्य पर उन्होंने शोध किया। इसके बाद कान्यकुब्ज डिग्री कालेज में 1979 तक उन्होंने शिक्षक के रूप में कार्य किया।
चौक पट्टीनुमा बस्तियां

यह एक प्रमुख मानव बस्ति प्रतिरुप हैं जो प्रायः ग्रामीण क्षेत्रों मे देखा जाता हैं।
रजनीश हरवंश सिंह

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा हैं

कानूनी मामले

२०१० में एक भूमि खरीद मामले में अपने पिता हरवंश सिंह और अन्य के साथ धोखाधड़ी के एक केस में फंसे थे.
भारतीय राष्ट्रीय भुगतान निगम

संगठन

2008 में स्थापित, एनपीसीआई कंपनी अधिनियम 2013 की धारा 8 के तहत पंजीकृत एक गैर-लाभकारी संगठन है। यह संगठन प्रमुख बैंकों के संघ के स्वामित्व में है, और देश के केंद्रीय बैंक, रिज़र्व बैंक ऑफ इंडिया द्वारा पदोन्नत किया गया है। भारत की। NPCI को दिसंबर 2008 में शामिल किया गया था और अप्रैल 2009 में व्यवसाय का प्रमाण पत्र जारी किया गया था। अधिकृत पूंजी को 3 बिलियन (US$43.8 मिलियन) और भुगतान की गई पूंजी 1 बिलियन (US$14.6 मिलियन) आंकी गई है।
वर्तमान में, दस कोर प्रमोटर बैंक (भारतीय स्टेट बैंक, पंजाब नेशनल बैंक, कैनरा बैंक, बैंक ऑफ बड़ौदा, यूनियन बैंक ऑफ इंडिया, बैंक ऑफ इंडिया, आईसीआईसीआई बैंक, एचडीएफसी बैंक, सिटी बैंक और एचएसबीसी) हैं। बोर्ड में बिस्वमोहन महापात्रा गैर कार्यकारी अध्यक्ष, भारतीय रिज़र्व बैंक से नामांकित और दस कोर प्रवर्तक बैंकों से नामांकित होते हैं।  दिलीप अस्बे, ए पी होटा के बाद NPCI के वर्तमान प्रबंध निदेशक और मुख्य कार्यकारी अधिकारी हैं, जो 10 अगस्त, 2017 को पद से सेवानिवृत्त हुए थे।

विभिन्न उत्पाद

नैशनल फाईनैंशियल स्विच(NFS), 
इंटरबैंक मोबाईल भुगतान सेवा(IMPS), 
रु-पे, 

चैक ट्रंकेशन सिस्टम (CTS), 

आधार इनेबल्ड पेमेंट सिस्टम (AEPS), ACH

रु-पे कार्ड

8 मई 2014 को भारत के राष्ट्रपति श्री प्रणब मुखर्जी ने भारत का अपना भुगतान कार्ड ‘रुपे’ राष्ट्र को समर्पित किया। भारतीय रिजर्व बैंक ने 2005 में ऐसी स्वदेशी सेवा की आवश्यकता की परिकल्पना की थी और यह कार्य 2010 में इसके संचालन के तुरंत बाद भारतीय राष्ट्रीय भुगतान निगम (एनपीसीआई) को सौंप दिया था। एनपीसीआई ने रुपे सेवा को अप्रैल, 2013 में ही शुरू कर दिया था जबकि कार्ड भुगतान नेटवर्क को पूरी तरह कार्य रूप देने में सामान्यत: पाँच से सात वर्ष लग जाते हैं। उक्त तिथि तक इस नेटवर्क में 70 लाख कार्ड जारी किए जा चुके थे। रुपे कार्ड परियोजना में 17 बैंकों ने सहयोग दिया है।
श्री सिंहवासिनी दुर्गा मंदिर

देश के पांचवे कुंभ के रूप मे "राजिम-कुंभ" को देश के विशिष्ट साधु संतो ने अपनी मान्यता प्रदान की है। यह इस ऎतिहासिक नगरी राजिम का सौभाग्य है। नवापारा नगर मे मां दुर्गा के अनेक मंदिर है। जिनमे लटर्रापारा बजरंग चौक मे स्थित श्री सिंहवासिनी दुर्गा मंदिर उनमे से एक है। बताया जाता है कि लटर्रापारा मे 70-80 वर्ष पुराना श्री हनुमान मंदिर एक छोटे से चबुतरे मे स्थित था। सन 1962 से निरंतर लटर्रापारा मे कवांर नवरात्रि मे सार्वजनिक दुर्गोत्सव समिति का गठन कर मां दुर्गा का आदमकद आकर्षक प्रतिमा स्थापित की जाती है।